Кито Лоренц
Моят кратък зимен ден

Превод от немски: Венцеслав Константинов, —

chitanka.info

пръскаш кехлибарени лъчи

над синеещите сенки на гората

между пожълтелите треви

криеш космите на

зверовете си в полето

а огромните очи обхващат

долината

оставяш ни и плодове

по дървото на имела

подир коледната нощ

потайно дъхаш

в замръзналите ми ръце

спускаш блясък над лещака

обагряш клоните на върбалака

за да не смущавам

стъпките ти

когато съм угрижен

откъсни

следите от обувките ми

с лекотата на снега

1997

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.